***Kedves Szülők!***

A Tiszáninneni Református Egyházkerület az idei évben újra megrendezi a  ***nyári gyermek- és ifjúsági konferenciáját*** a hitoktatásban-, illetve gyermek istentiszteleteken résztvevő, valamint az egyházi intézményeinkben tanuló gyermekek számára a ***2024. július 8 - július 13.*** közötti héten.

(Korosztály: 8-18 éves korig.)

A tábornak a ***sárospataki Református Kollégium*** ad otthont.

A gyermekek számára ***szállást és teljes ellátást*** (reggeli, ebéd, vacsora) biztosítunk, továbbá a részvételi díj tartalmazza a ***múzeumbelépők, foglalkozások, strandbelépők, egyéb programok*** árát is.

 Programok:

* reggel és este áhítat énekléssel egybekötve
* délelőttönként kötött programok: bibliai történetek feldolgozása, egyháztörténeti ismeretek, csoportos foglalkozások
* ebéd után szabadidős tevékenységek: kézműves foglalkozások, rendezvények látogatása, strand, sportlehetőségek, játék stb.
* akadályverseny

 **Érkezés**: július 8-án (héfőn) legkésőbb 11 óráig

**Hazautazás**: július 13-án (szombat) 10 óráig .

A jelentkezés történhet egyénileg és csoportosan a gyülekezeten vagy iskolán keresztül is.

***A korlátozott számú férőhelyek miatt kérjük a jelentkezési határidő betartását !!***

A jelentkezéseket kizárólag e-mailben kérjük elküldeni az összesített jelentkezési lapon az alábbi  e-mail címre ***2024. június 1 -*** ig:

**reformatustabor2018@gmail.com**

A tábor részvételi díja**: *40. 000 Ft***, ebből a jelentkezéskor befizetendő **előleg: *10. 000 Ft***, melynek rendezésével válik érvényessé a jelentkezés.

 A részvételi díj fennmaradó részét a helyszínen kérjük befizetni.

A **jelentkezéssel**, **előleg** befizetésével és a **táborral** kapcsolatban információ kérhető a

 ***06-30-638-2798*** –as telefonszámon ésa

kolumbangabor73@gmail.com e-mail címen, Kolumbán Gábortól.

 Testvéri köszöntéssel:

Szőnyi Tamás és Kolumbán Gábor

 szervezők